Transformers 3

Το Transformers 3 (πρωτότυπος τίτλος Transformers: Dark of the Moon) είναι μια αμερικανική ταινία δράσης και επιστημονικής φαντασίας παραγωγής 2011, βασισμένη στα παιχνίδια Transformers της Hasbro, με σκηνοθέτη τον Μάικλ Μπέι και εκτελεστικό παραγωγό τον Στίβεν Σπίλμπεργκ. Είναι η συνέχεια της δεύτερης ταινίας Transformers: Η Εκδίκηση των Ηττημένων (Transformers:Revenge of the Fallen) και είναι το τρίτο μέρος της σειράς ταινιών Transformers. Η ταινία χρονικά διαδραματίζεται τρία έτη μετά τα γεγονότα της δεύτερης ταινίας, όπου τα Ότομπορτς, κατά τη διάρκεια της συνεργασίας τους με τη στρατιωτική ομάδα NEST, ανακαλύπτουν μια κρυφή εξωγήινη τεχνολογία, την οποία κατέχουν οι άνθρωποι, η οποία εντοπίστηκε από τους ομάδα του Απόλλων 11 στη Σελήνη, πριν από 42 έτη. Ωστόσο, οι Ντισέπτικονς σχεδιάζουν να χρησιμοποιήσουν αυτήν την τεχνολογία για να υποδουλώσουν την ανθρωπότητα, με στόχο να ανασυγκροτήσουν τον πλανήτη Κύβετρον, τον πλανήτη προέλευσης των Τρανσφόρμερς. Οι ηθοποιοί Σάια ΛαΜπεφ, Τζος Ντουχάμελ, Ταϊρίζ Γκίμπσον, Τζον Τορτούρο, Κέβιν Ντανν και Τζούλι Γουαϊτ επαναλαμβάνουν τους ρόλους που είχαν στις προηγούμενες ταινίες, ενώ οι ηθοποιοί Χιούγκο Γουίβινγκ και Πίτερ Κάλεν επιστρέφουν δανείζοντας και πάλι τις φωνές του Μέγκατρον και Όπτιμους Πράιμ, αντίστοιχα. Εισπρακτικά, η ταινία ήταν μια μεγάλη επιτυχία, παρά τις αρνητικές κριτικές. Στις 13 Φεβρουαρίου 2012, η Paramount Pictures ανακοίνωσε ότι μια τέταρτη ταινία Transformers θα ξεκινήσει παραγωγή, η οποία κυκλοφόρησε το 2014.

 Ένα μυστηριώδες γεγονός το οποίο συνέβη στη Γη πριν από πενήντα χρόνια θα σταθεί η αφορμή να αναζωπυρωθεί ο πόλεμος μεταξύ των Ότομπορτς και τον Ντισέπτικονς. Και τότε θα είναι όπου ο Σαμ και οι άνθρωποι καλούνται να τα αντιμετωπίσουν όλα αυτά και θα μπλέξουν σε μια κατάσταση πέρα από κάθε όρια. Σάια ΛαΜπεφ ως ο Σαμ Γουιντγουίκι. Ρόζι Χάντινγκτον-Γουίτλεϊ ως η Κάρλεϊ Σπένσερ Πάτρικ Ντέμπσι ως ο Ντύλαν Γκούλντ Τζον Μάλκοβιτς ως ο Μπρους Μπράζος Τζος Ντουχάμελ ως ο Γουίλιαμ Λένοξ Ταϊρίζ Γκίμπσον ως ο Ρόμπερτ Έπς Τζον Τουρτούρο ως ο πράκτορας Σίμμονς, ένα πρώην μέλος του Τομέα 7. Κέβιν Ντανν ως ο Ρoν Γουιτγουίκι, ο μπαμπάς του Σαμ Τζούλι Γουάιτ ως η Τζούντι Γουιτγουίκι, η μαμά του Σαμ Φράνσις ΜακΝτόρμαντ ως η Σαρλότ Μίρινγκ, Διευθύντρια των Εθνικών Πληροφοριών. Πίτερ Κάλεν ως η φωνή του Όπτιμους Πράιμ, του ηγέτη των Ότομποτς Λέοναρντ Νίμοϊ ως η φωνή του Σέντινελ Πράιμ, του μέντορα του Όπτιμους και προκατόχου του στην ηγεσία των Ότομποτς. Μαρκ Ράιαν ως η φωνή του Μπάμπλμπι, νεαρόυ ανιχνευτή των Ότομποτς και καλύτερο φίλο του Σαμ Τζέιμς Ρεμάρ ως η φωνή του Σαιντγουειπ, του ειδικού στις μάχες των ΄Ότομποτς Robert Foxworth ως η φωνή του Ράτσετ, του φαρμακοποιού των Ότομποτς Jess Harnell ως η φωνή του Αρονχαιντ, του ειδικού στα όπλα των Ότομποτς Χιούγκο Γουίβινγκ ως η φωνή του Μέγκατρον, του ηγέτη των Ντισέπτικον Τσάρλι Άντλερ ως η φωνή του Σταρσκριμ, του υπαρχηγού των Ντισέπτικον Φρανκ Γουέλκερ ως οι φωνές των :Σόκγουειβ, ενός ασυναίσθητου αλλά δυνατού και τρομακτικού πολεμιστή Ντισέπτικον, Σάουντγουεϊβ, επικοινωνιακού συμβούλου των ΝτισέπτικονςKeith Szarabajka ως η φωνή του Λεΐζερμπρικ, Ντισέπτικον πολεμιστή Στην ταινία αυτήν το μοντέλο-Αγγλίδα Ρόζι Χάντινγκτον-Γουίτλεϊ αντικατέστησε την ηθοποιό Μέγκαν Φοξ.Αρχικά η Μέγκαν Φοξ ήταν να επαναλάβει τον ρόλο της ως Μιχαέλα. ωστόσο, σύμφωνα με φήμες, ο σκηνοθέτης αποφάσισε να μην επαναλάβει τον ρόλο της σε αυτήν την ταινία, επειδή η Φοξ τον παρομοίασε με τον Αδόλφο Χίτλερ, αν και αργότερα οι εκπρόσωποι της ηθοποιού δήλωσαν ότι ήταν δική της η απόφαση να αφήσει τη σειρά αυτήν. Με προϋπολογισμό 195.0000.0000 δολάρια,η ταινία εισπρακτικά απέφερε κέρδη 252.390.543 στη Βόρεια Αμερική, ενώ στις άλλες χώρες απέφερε 771.356.453 δολάρια, με συνολικό ποσό 1.123.746.996 δολάρια. Επίσημος ιστότοπος Επίσημη ιστοσελίδα για το soundtrack και το score Αρχειοθετήθηκε 2012-06-29 στο Wayback Machine. Transformers 3 στο IMDb